text: 4 Hebreopi Qillqasqas nisqanmanjinaqa, chiqa sunqu rimay kʼachamanta imamanpis munakuywan kʼaskaykuy, ruwapuyta munasqanta juntʼanankamataq mana karunchakuy niyta munan. Juk chiqa sunqu runaqa, munakuyniyuq, manataq juntʼananraykullachu imatapis ruwan. Chantapis chiqa sunqu kayqa, mana kikinchu chiqa kaqta ruwaywan chayri atienekunapaqjina kaywan. * Salmistaqa, killa "cheka testigo jina cielopi" kasqanta nirqa, sapa tuta lluqsimusqanrayku (Salmo 89:37, Quechua de Cuzce). Chaywanpis killa chiqa sunqu kasqantaqa, mana nisunmanchu. ¿Imaraykú? Imaraykuchus munakuyta rikuchiqkunalla chiqa sunqu kayta atinku, mana kawsayniyuq imastaq mana.